યુવતીઓ હાથપગની રૂંવાટી દૂર કરવા માટે વેક્સિંગ કરવતી હોય છે. આમ તો વેક્સિંગ માટે બજારમાં ઘણી બધી અન્ય ટેક્નિક પણ ઉપલબ્ધ છે. પરંતુ આ તમામમાં વેક્સ સૌથી બેસ્ટ અને વધુ ઉપયોગમાં લેવાતી ટેક્નિક છે. વેક્સિંગ એ સ્ત્રીઓને બ્યુટીપાર્લરના ફેરા કરાવવા માટે મજબૂર કરી દીધી છે. વેક્સિંગ એ કોઇ લક્ઝરી નહી પરંતુ સ્ત્રીની જરૂરિયાત બની ગઇ છે. સ્ત્રીઓ દર મહિને વેક્સિંગ માટે પાર્લરની એકવાર તો મુલાકાત લે જ છે. તમને જાણીને નવાઇ લાગશે કે વેક્સિંગ હવે માત્ર સ્ત્રીઓ જ કરાવતી હોય એવુ નથી પુરુષો પણ વેક્સ કરાવે છે. વેક્સિંગ એ સ્ત્રીઓ માટે મોસ્ટ ઇમ્પોર્ટન્ટ અને મસ્ટ બ્યુટી ટ્રીટમેન્ટ બની ગઇ છે. અણગમતા વાળને દૂર કરવા માટે સ્ત્રીઓ બ્યુટી પાર્લરનો સહારો લે છે પરંતુ વેક્સ કરાવતા પહેલા અમુક બાબતો છે જે ધ્યાનમાં રાખવી જોઇએ. કારણ કે કેટલીક વખત એવુ બને છે કે વેક્સ કરાવ્યા પછી સ્કીન પર નાની નાની ફોલ્લી થઇ જતી હોય છે. કોઇવાર રેસિસની સમસ્યા પણ થાય છે, તો કોઇવાર કાળા ડાઘ પડી જતા હોય છે. કેટલીકવાર એવુ બને છે આવી સમસ્યા થોડી જ મિનીટોમાં દૂર થઇ જાય છે તો કેટલીક વખત ખૂબ લાંબા સમય સુધી રહે છે. ખાસ કરીને પિરીયડ્સના દિવસોમાં વેક્સ ના કરાવો તો વધુ સારુ રહે છે. કારણ કે આ દિવસોમાં શરીરમાં કેટલાક હોર્મોનલ ફેરફાર થાય છે જેના કારણે સ્કીન સેન્સેટિવ થઇ જાય છે. જેનાથી ઇન્ફેક્શન થવાનુ જોખમ વધુ રહે છે. વેક્સ કરાવ્યા બાદ તરત તડકામાં અથવા તો ગરમ માહોલમાં જવાનું પણ ટાળો. કેમ કે વેક્સ કરાવવાથી સ્કીનના પોર્સ ખૂલી જાય છે અને એના કારણે તે પોર્સમાં પ્રદૂષણ વાળી જગ્યા પર જવાથી ગંદકી અંદર ભરાઇ જાય છે.